wickkiey/tamil-wikipedia-chunked huggingface dataset:
# ஐதராபாத் ஸ்டேட் வங்கி

**ஐதராபாத் ஸ்டேட் வங்கி** அல்லது **ஸ்டேட் பேங்க் ஆப் ஐதராபாத்** என்பது இந்தியாவில் செயல்பட்டுவரும் 27 பொதுத்துறை வங்கிகளில் ஒன்றாகும். இவ்வங்கி 1941 ஆம் ஆண்டில், ஐதராபாத்தின் அப்போதைய அரசரான மிர் உஸ்மான் அலி கான் என்பவரால் உருவாக்கப்பட்டது. ஒருங்கிணைந்த இந்தியாவை உருவாக்குவதற்காக 1948 ஆவது ஆண்டில் மேற்கோள்ளப்பட்ட போலோ நடவடிக்கையின் மூலம் ஐதராபாத் மாநிலம் இந்தியாவுடன் ஒருங்கிணைக்கப்பட்ட ஒரு பகுதி ஆனது. 1950ஆம் ஆண்டு சுமார் 50 கிளைகளுடன் ஐதராபாத்தில் மட்டும் செயல்பட்ட இவ்வங்கி, படிப்படியாக மற்ற மாநிலங்களிலும் தொடங்கப்பட்டது. 1956 ஆம் ஆண்டு முதல் பாரத ஸ்டேட் வங்கியின் துணை வங்கியாகச் செயல்பட்டு வருகிறது. இந்த வங்கியின் தலைமை ஐதராபாதில் உள்ளது. இந்திய முழுவதும் 1700 கிளைகளும் 12800 ஊழியர்களும் பணி புரிகின்றனர். தெலுங்கனா மாநிலத்தின் (650 கிளைகள்) தலைமை வங்கியாளராக இந்த வங்கி திகழ்கின்றது.
# ஐதராபாத் ஸ்டேட் வங்கி

## சேவைகள்

இவ்வங்கி சேமிப்பு கணக்குகள் மட்டுமின்றி, இணைய வழி பரிவர்த்தனைகளும் தனது வாடிக்கையாளர்களுக்கு வழங்கி வருகிறது
# ஐதராபாத் ஸ்டேட் வங்கி

## ஒன்றிணைப்பு

2016 ஆம் ஆண்டில், ஐதராபாத் ஸ்டேட் வங்கி உள்ளிட்ட ஐந்து பொதுத்துறை வங்கிகளான பிகானீர் மற்றும் ஜெய்ப்பூர் ஸ்டேட் வங்கி, ஐதராபாத் ஸ்டேட் வங்கி, பாட்டியாலா ஸ்டேட் வங்கி, திருவாங்கூர் ஸ்டேட் வங்கி, மைசூர் ஸ்டேட் வங்கி ஆகிய வங்கிகள், பாரத ஸ்டேட் வங்கியுடன் ஒன்றிணைக்க திட்டமிடப்பட்டது, இதற்கு இந்திய அரசு 2017 பிப்ரவரி 15 ஆம் தேதி ஒப்புதல் அளித்தது. இறுதியாக 2017 மார்ச் 31 அன்று பாரத ஸ்டேட் வங்கியுடன் இணைக்கப்பட்டன.
# நடுவர் தீர்ப்பாயம்

**நடுவர் தீர்ப்பாயம்** (Tribunal) என்பது இருதரப்பினருக்கு இடையேயான பூசல்களை தீர்க்க அமைக்கப்படும் ஒரு அமைப்பு ஆகும்.  
| title = Oxford Companion to Law
| place =
| publisher = ஒக்ஸ்போர்ட் பல்கலைக்கழகப் பதிப்பகம்
| year = 1980
| volume =
| edition =
| pages = 1239
| url = http://books.google.com/?id=4GgYAAAAIAAJ
| doi =
| id =
| isbn =0-19-866110-X }}</ref> இதில் இரு தரப்பினரும் கலந்து நடுவராக ஒருவரையோ அல்லது இருவரையோ பூசல்களை தீர்க்க நியமிக்கலாம். இருவர் நியமிக்கப்படும் பட்சத்தில் நடுவராக நியமிக்கப்படும் இருவரும் கூடி மூன்றாவதாக ஒருவரை அவைத்தலைவராக நியமிக்கலாம். ஆனால் இருதரப்பினருக்கும் எத்தனை பேரினை வேண்டுமானாலும் நியமிக்க முழு சுதந்திரம் உண்டு. சில சட்ட முறைமைகளில் ஒப்பந்தங்களில் இருக்கும் நடுவர் தீர்பாய சரத்துக்கள் இரு நடுவர்களை நியமிக்க கூறும்பட்சத்தில் மூன்றாவது நபர் மேற்கூறியவாறு நியமிக்கப்படவேண்டும் என்பது பொதுவாகவே அனுமநிக்கபடும் ஒன்றாகும்.
# நடுவர் தீர்ப்பாயம்

## சம்பளம் மற்றும் செலவுகள்

பொதுவாக நடுவர் தீர்ப்பாயங்களில் அதற்கான செலவுகளை இருதரப்பினரும் சரி சமமாக பங்கிட்டு கொள்வர். மேலும் இது அவர்கள் இருவரும் தங்களுக்கு இடையில் ஏற்படுத்திக்கொண்ட ஒப்பந்தத்தின் அடிப்படையில் தான் முடிவாகும். ஒப்பந்தத்தில் குறிக்கப்படாத பட்சத்தில் மேற்கூறியது போல் இரு தரப்பினரும் சரி சமமாக பங்கிட்டுகொள்வர். ஆயினும் நடுவர் தீர்ப்பாயம் வழங்கும் தீர்ப்பில் யார் இந்த செலவுகளை ஏற்கவேண்டும் என்று கூறும்பட்சத்தில் அவர் அதனை முழுமையாக ஏற்கவேண்டும்.
# பிராக்கன் குகை

**பிராக்கன் குகை** (Bracken Cave) என்பது அமெரிக்காவின் டெக்சாஸ் மாகாணத்தில் இருக்கும் ஒரு குகையாகும். இதுதான் உலகின் மிகப்பெரிய வௌவால் குகையாகும். இக்குகை 100 அடி அகலம் உள்ள பிறைவடிவ குகையாகும்.  
இந்தக் குகையில் இரண்டு கோடி வௌவால் உள்ளன. இந்தக் குகைக்குப் போனால் வௌவால் குட்டிகளைக் குவியல்குவியலாகப் பார்க்கலாம். ஐம்பதாயிரம் குட்டி வௌவால்கள் உள்ளன.
# பிராக்கன் குகை

## வௌவால்களின் புகலிடம்

இக்குகைக்கு மார்ச், ஏப்ரல் மாதங்களில் 20,000,000 வெளவால்கள் மெக்சிக்கோவிலிருந்து குட்டிகளைப் பெற்றெடுக்க கிட்டத்தட்ட 1,000 மைல்கள் பறந்து வருகின்றன.
# பிராக்கன் குகை

## நன்மைகள்

இரவில் வௌவால்கள் உணவுக்காகப் பல டன் பூச்சிகளை உண்கின்றன. பருத்தியை பாதிக்கும் பூச்சிகள் அழிவதால், தென்மத்திய டெக்சாஸ் பகுதியில் உள்ள பருத்தி விவசாயிகளுக்கு ஓர் ஆண்டில் ஏறத்தாழ 740,000 டாலர்கள் மிச்சமாகிறது.
# ராஜே சுல்தான்பூர்

**ராஜே சுல்தான்பூர்** (இந்தி: राजे सुल्तानपुर, உருது: گۋڙکھ پور)) நேபாள எல்லைக்கு அருகே இந்தியாவின் உத்தரப் பிரதேச மாநிலத்தின் கிழக்கு பகுதியில் உள்ள ஒரு நகரம் ஆகும். இது அம்பேத்கர் நகர் மாவட்டத்தின் பைசாபாத் பிரிவின் நிர்வாக தலைமையகமாக உள்ளது.  
ராஜே சுல்தான்பூர் ஒரு பிரபலமான மத மையமான நகரம். பெளத்த, இந்து, சமண, சீக்கிய துறவிகளின் இருப்பிடமாகவும் இடைக்கால துறவி Bharme பாபா பெயரில் உள்ளது. ராஜே சுல்தான்பூர் இன்னும் நாத் பிரிவை இருக்கை ஆகும். நகரில் வரலாற்றுச் புத்த தளங்கள் மற்றும் பாண்டே பிரஸ், இந்து மதம் மத நூல்கள் ஒரு பதிப்பாளரிடம் வீட்டில் ஆகிறது.  
இருபதாம் நூற்றாண்டில், ராஜே சுல்தான்பூர் இந்திய சுதந்திர இயக்கத்தின் ஒரு மைய புள்ளியாக இருந்தது.
# பத்து பிரண்டாம்

**பத்து பிரண்டாம்** (ஆங்கிலம், மலாய் மொழி: *Batu Berendam*, **பத்து பெரெண்டாம்**) என்பது மலேசியா, மலாக்கா, மலாக்கா தெங்ஙா மாவட்டத்தில் உள்ள ஒரு நகரம் ஆகும். மலாக்கா நகரில் இருந்தும், டுரியான் துங்கல் சிறுநகரில் இருந்தும் 10 கி.மீ., தொலைவில் இருக்கிறது.  
பத்து பிரண்டாம் புறநகர் பகுதிக்கு அருகில் மாலிம் ஜெயா, செங் ஆகிய ஊர்கள் உள்ளன. இங்கு ஒரு விமான நிலையம் உள்ளது.
1952-ஆம் ஆண்டில் உருவாக்கப்பட்ட பத்து பிரண்டாம் விமான நிலையம், இப்போது மலாக்கா அனைத்துலக விமான நிலையம் என தகுதி உயர்வு பெற்றுள்ளது. இந்த நிலையம் மலாக்கா, வட ஜொகூர் பகுதிகளில் வாழும் மக்களுக்கு விமானச் சேவை வசதிகளை வழங்கி வருகிறது.  
புதிய விமானத் தளம் உருவாக்கும் பணிகள் 2006 ஏப்ரல் மாதம் தொடங்கின. மூன்றாண்டுகளுக்குப் பின்னர், 2009 மே மாதம் திறப்பு விழா கண்டது, மலேசியப் பிரதமர் நஜீப் துன் ரசாக் புதிய விமான நிலையத்தைத் திறந்து வைத்தார். கட்டுவதற்கு 131 மில்லியன் ரிங்கிட் செலவானது. இந்த நிலையத்தின் மொத்தப் பரப்பளவு 141 ஏக்கர்.
# பத்து பிரண்டாம்

## மலேசிய வரலாற்றில் பத்து பிரண்டாம் விமான நிலையம்

மலேசிய வரலாற்றில் இந்த விமான நிலையம் முக்கியத்துவம் வாய்ந்தது. 1956 பிப்ரவரி மாதம் 20-ஆம் தேதி, பிரித்தானிய அரசாங்கத்திடம் இருந்து சுதந்திரம் பெற்று, லண்டனில் இருந்து திரும்பி வந்த பிரதமர் துங்கு அப்துல் ரஹ்மான், இந்த பத்து பிரண்டாம் விமான நிலையத்தில்தான் தரையிறங்கினார். பின்னர், மலாக்கா நகருக்குச் சென்று பண்டார் ஹீலிர் பிரதான திடலில் சுதந்திரச் செய்தியை அறிவித்தார்.  
அண்மைய காலங்களில் பத்து பிரண்டாம் மிகத் துரிதமாக வளர்ச்சி கண்டு வருகிறது. இதன் சுற்று வட்டாரத்தில் நிறைய தொழிற்சாலைகளும் தொழிற்பேட்டைகளும் உருவாகியுள்ளன. 1942-இல் ஜப்பானியர்களால் உடைக்கப்பட்ட மலாக்கா - தம்பின் தொடர்வண்டி தண்டவாளங்களின் சிதைவு பாகங்களை, பத்து பிரண்டாம் கிராமப் புறங்களில் இன்னும் பார்க்க முடியும்.
# பத்து பிரண்டாம்

## தட்பவெப்ப நிலை

<div>  
</div>
# மிண்டனாவோ

**மின்டனாவ்** (*Mindanao*, ) பிலிப்பீன்சின் இரண்டாவது மிகப்பெரியதும் தெற்குக் கோடியில் உள்ளதுமான முதன்மைத் தீவாகும். இத்தீவுடன் அருகிலுள்ள சிறு தீவுகளும் இணைந்த மின்டனாவ் தீவுக்கூட்டம் நாட்டிலிலுள்ள மூன்று தீவுக் கூட்டங்களில் (மற்றவை லூசோன், விசாயசு) ஒன்றாகும். மின்டனாவில் உள்ள மிகப்பெரிய நகரம் தவாவ் நகரமாகும். 2010 மக்கள்தொகை கணக்கெடுப்பின்படி தீவின் மக்கள்தொகை மட்டும் 20,281,545 ஆகும்; மின்டனாவ் தீவுக்கூட்டத்தின் மக்கள்தொகை 21,968,174 ஆகும்.
# மிண்டனாவோ

## வெளியிணைப்புகள்

- information on conflict affected area
- Violent Conflicts and Displacement in Central Mindanao: Challenges for recovery and development
- Moro Friends Community
- The Catalyst for Countryside Development
- Mindanao News
- Online Mindanao
- Taboan Mindanao
# இரண்டாம் பூதுகன்

**இரண்டாம் சத்தியவாக்கிய கொங்கணிபன்மர் பெருமானடி பூதுகன்** (938-961 ) என்பவன் மேற்கு கங்க மரபைச்சேர்ந்த மன்னன் ஆவான் . இவனுக்கு முன்னிருந்த மன்னனான மூன்றாம் இராசமல்லன் இவனது அண்ணன் ஆவான். இவனைத் தூக்கி எறிந்துவிட்டு ஆட்சியைக் இரண்டாம் பூதுகன் கைப்பற்றினான்.
# இரண்டாம் பூதுகன்

## இராஷ்டிரகூடர்கள்

இரண்டாம் பூதுகன் தன் அண்ணனிடமிருந்து சிம்மாசனத்தைக் கைப்பற்ற இராஷ்டிரகூடர் மன்னனான மூன்றாம் **அமோகவர்சன்** உதவியைநாடி அவன் உதவியுடன் ஆட்சியைக் கைப்பற்றினான். இதனால் இராஷ்டிரகூடர்களுடன் நல் உறவு உண்டானது.  
மேலும் இரண்டாம் பூதுகன் தனது மகள் ரேவகண்ணிமதியை மூன்றாம் அமோகவர்சனுக்கு திருமணம் செய்வித்து உறவைப் பலமாக்கிக்கொண்டான்.
# இரண்டாம் பூதுகன்

## தக்கோலப் போர்

கி.பி.949-இல் நடந்த தக்கோலப் போரில் இராஷ்டிரக்கூடர்களுக்கும் சோழர்களுக்கும் நடந்த போரில் இராஷ்டிரகூடர்களுக்கு ஆதரவாக இரண்டாம் பூதுகனும் தன்படைகளுடன் போருக்குச் சென்று நஞ்சு தோய்ந்த அம்பினால் சோழ இளவரசன் இராஜதித்யனைக் கொன்றான். இதனால் சோழர் படை தோல்வியுற்றது.  
Dr. Suryanath U. Kamat, Concise history of Karnataka, 2001, MCC, Bangalore (Reprint 2002)
# மரியாதைத் தலைப்பு

**மரியாதைத் தலைப்பு** அல்லது **மரியாதை அடைமொழி** என்பது ஒருவரை அழைக்கும் போது அவரது பெயருடன் அடைமொழியாகப் பயன்படுத்தும் மரியாதை தரும் சொல் ஆகும். ஏனைய மொழிகளுக்குச் சமாந்தரமாக தமிழில் பல மரியாதைத் தலைப்புகளைக் காணலாம். *எ.கா.*: *திரு*, *திருமதி*, *செல்வி*, *வணக்கத்துக்குரிய* இவை ஒருவரின் தொழில்சார் அடைமொழியாக அல்லாமல் சமூகம் சார் அடைமொழியாகக் காணப்படுகின்றது.
# மரியாதைத் தலைப்பு

## பொதுவான மரியாதைத் தலைப்புகள்

- **திரு**: திருமணமான ஆணைக் குறிக்கும் மற்றும் 18 வயது நிரம்பிய ஆணையும் குறிக்கும்.திருவாளர் என்பதன் சுருக்கம்.
- **திருமதி**: திருமணமான பெண்ணைக் குறிக்கும், திருவாட்டி என்பதன் சுருக்கம்.
- **திருமிகு**: திருமணமான ஆண்,பெண் இருவரையும் குறிக்கும்.
- **செல்வி**: திருமணம் ஆகாத பெண்னைக் குறிக்கும்.
- **செல்வன்**:18 வயதுக்கு குறைவான ஆணைக் குறிக்கும்.
பெரும்பாலும் படித்துக்கொண்டிருக்கும் மாணவர்களுக்கு பயன்படுகிறது.
# மரியாதைத் தலைப்பு

## மதம் சார் மரியாதைத் தலைப்புகள்

- சங்கைக்குரிய:
- வணக்கத்துக்குரிய:
- போற்றுதலுக்குரிய:
- அருட்திரு:
- தவத்திரு:
- சுவாமி:
- சிவத்திரு:
- யதிராஜர்:
# மரியாதைத் தலைப்பு

## மதம் சார் மரியாதைத் தலைப்புகள்

### முஸ்லிம்கள்

- ஹாஜி - ஹஜ் செய்தவர்களை அழைப்பதற்காக
- ஜனாப் - வயதானவர்களின் பெயருக்கு முன்பு, ஹாஜி ஜனாப் என்றும் சேர்த்து அழைக்கிறார்கள்
- மர்ஹும் - இறந்தவர்களின் பெயருக்கு முன்பு.
# மரியாதைத் தலைப்பு

## இறந்தவர்களை குறிக்கும் மரியாதைத் தலைப்பு

- தெய்வத்திரு:
- அமரர்:
# மரியாதைத் தலைப்பு

## கல்விசார் மரியாதைத் தலைப்புகள்

- பண்டிதர்
- புலவர்:
- பெரும்புலவர்:
- வித்துவான்:
- பேராசிரியர்:
- முனைவர்:
# மரியாதைத் தலைப்பு

## அரசியல் அல்லது பதவிசார் மரியாதைத் தலைப்புகள்

- *நீதியரசர்*
- *மாண்புமிகு*, *மேதகு* *அதிமேதகு* - "அதி மேன்மை தகுந்த" என்பது இதன் விரிவு ஆகும். இதனை அந்நாட்டு சனாதிபதியை அழைக்க அவரின் பெயருக்கு முன்னால் இட்டு அழைப்பதுண்டு.
- தமிழகத்தில் மாகராட்சியின் மேயர்கள் "வணக்கத்திற்குரிய" என்னும் மதிப்புச்சொல்லால் அழைக்கப்பட்டனர் தற்போதைய அரசாணையின் வாயிலாக மாண்புமிகு என்று அழைக்கப்பெறுகின்றனர்.
# மரியாதைத் தலைப்பு

## அமைப்புகள் சார் மரியாதைத் தலைப்புகள்

- அரிமா: அரிமா அமைப்பின் உறுப்பினர்கள் தம்மைக் குறிப்பிடும் போது.
# மாத்தூர் ஊராட்சி (திருச்சிராப்பள்ளி)

**மாத்தூர் ஊராட்சி**, தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1560 ஆகும். இவர்களில் பெண்கள் 782 பேரும் ஆண்கள் 778 பேரும் உள்ளனர்.
# மாத்தூர் ஊராட்சி (திருச்சிராப்பள்ளி)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. பொன்னம்பாளையம்பட்டி
1. நாயக்கர் தெரு
1. கள்ளத்தெரு
1. சன்னாசிப்பட்டி
1. மாத்தூர்
# மத்திய மலாக்கா மாவட்டம்

**மத்திய மலாக்கா மாவட்டம்** (மலாய்: *Daerah Melaka Tengah*; ஆங்கிலம்: *Melaka Tengah District*; சீனம்: 马六甲中央县); மலேசியா, மலாக்கா மாநிலத்தில் உள்ள ஒரு மாவட்டம் ஆகும். இந்த மாவட்டம், மலாக்கா மாநிலத்தின் மூன்று மாவட்டங்களில் ஒன்றாகும்.  
இந்த மாவட்டத்தின் கிழக்கே ஜாசின் மாவட்டம்; வடக்கே அலோர் காஜா மாவட்டம்; ஆகியவை இணை மாவட்டங்களாக உள்ளன. மத்திய மலாக்கா மாவட்டத்தின் தலைநகரம் மலாக்கா மாநகரம்.  
இந்த மாவட்டத்தை இரு நகராண்மைக் கழகங்கள் நிர்வாகம் செய்கின்றன. வரலாற்று மலாக்கா மாநகராண்மைக் கழகம் (*Historical Malacca City Council*, மலாய் மொழி: *Majlis Bandaraya Melaka Bersejarah (MBMB)*; ஆங் துவா ஜெயா நகராண்மைக் கழகம் (*Hang Tuah Jaya Municipal Council*, மலாய் மொழி: *Majlis Perbandaran Hang Tuah Jaya (MPHTJ)* ஆகியவையே அந்த இரு கழகங்கள்.  
1977-ஆம் ஆண்டில் தோற்றுவிக்கப்பட்ட வரலாற்று மலாக்கா மாநகராண்மைக் கழகம் *(Historical Melaka City Municipal Council (MPMBB),* 15 ஏப்ரல் 2003-இல் மலாக்கா மாநகராண்மைக் கழகம் என்று பெயர் மாற்றம் கண்டது. பின்னர், 1 ஜனவரி 2010-இல், மேலும் தனி ஒரு நகராண்மைக் கழகம் இணைக்கப்பட்டது. அதன் பெயர் ஆங் துவா ஜெயா நகராண்மைக் கழகம்.  
இந்த மாவட்டம் சுற்றுலாப் பயணிகளைக் கவரும் முக்கிய இடமாகத் திகழ்கின்றது. ஏனெனில் பெரும்பாலான வரலாற்று இடங்கள் இந்த மாவட்டத்திற்குள் தான் அமைந்து உள்ளன.
# மத்திய மலாக்கா மாவட்டம்

## வரலாற்று மலாக்கா மாநகராண்மைக் கழகம்

தற்சமயம், மத்திய மலாக்கா மாவட்டத்தில், வரலாற்று மலாக்கா மாநகராண்மைக் கழகம் 30.86 ச.கி.மீ. பரப்பளவை நிர்வாகம் செய்கிறது. ஆங் துவா ஜெயா நகராண்மைக் கழகம் 57.66 ச.கி.மீ. பரப்பளவை நிர்வாகம் செய்கிறது.  
மலாக்கா மாநிலத்தின் மூன்று மாவட்டங்களில், இந்த மத்திய மலாக்கா மாவட்டம்தான் மிகுந்த வளர்ச்சி கண்டுள்ளது. அதிகமான மக்கள் தொகை கொண்ட மாநிலமாகவும் விளங்குகிறது. மாநிலத்தின் தலைநகரம் அமைந்துள்ள இந்த மாவட்டத்தில், சுற்றுப்பயணிகளை அதிகமாகக் கவரும் இடங்களும் நிறைய உள்ளன.
# மத்திய மலாக்கா மாவட்டம்

## துணை மாவட்டங்கள்

மத்திய மலாக்கா மாவட்டத்தில் 40 துணை மாவட்டங்கள் அல்லது முக்கிம்கள் *(Mukims)* உள்ளன. மலேசியாவில் ஒரு முக்கிம் என்றால் ஒரு துணை மாவட்டம் அல்லது ஒரு துணை மாவட்டத்தில் மற்றொரு துணை மாவட்டத்தைக் குறிப்பதாக அமையும்.  
1. ஆலாய்
1. ஆயர் மோலேக்
1. பாச்சாங்
1. பாலாய் பாஞ்சாங்
1. பத்து பிரண்டாம்
1. பெர்த்தாம்
1. புக்கிட் பாரு
1. புக்கிட் கட்டில்
1. புக்கிட் லிந்தாங்
1. புக்கிட் பியாத்து
1. புக்கிட் ரம்பாய்
1. செங்
1. டூயோங்
1. உஜோங் பாசிர்
1. காண்டாங்
1. கிளேபாங் பெசார்
1. கிளேபாங் கெச்சில்
1. குருபோங்
1. பாடாங் செமாபோக்
1. பாடாங் தெமு
1. பாயா ரும்புட்
1. பிரிங்கிட்
1. பெர்னு
1. செமாபோக்
1. சுங்கை ஊடாங்
1. தாங்கா பத்து
1. தஞ்சோங் கிளிங்
1. தஞ்சோங் மின்யாக்
1. தெலுக் மாஸ்
1. பண்டார் புக்கிட் பாரு
1. பண்டார் மலாக்கா
1. பெக்கான் ஆயர் மோலேக்
1. பெக்கான் பத்து பிரண்டாம்
1. பெக்கான் புக்கிட் ரம்பாய்
1. பெக்கான் கண்டாங்
1. பெக்கான் கிளேபாங்
1. பெக்கான் பாயா ரும்புட்
1. பெக்கான் சுங்கை ஊடாங்
1. பெக்கான் தாங்கா பத்து
1. பெக்கான் தஞ்சோங் கிளிங்
# மத்திய மலாக்கா மாவட்டம்

## மக்கள் தொகையியல்

மத்திய மலாக்கா மாவட்டத்தின் மக்கள் தொகை 503,000.  
மலாய்க்காரர்கள்: 303,000 - (58%)  
சீனர்கள்: 169,000 - (32%)  
இந்தியர்கள்: 22,000 - (4%)  
மற்ற இனத்தவர்கள்: (6%)
# மத்திய மலாக்கா மாவட்டம்

## பொருளாதாரம்

மாவட்டத்தின் முக்கிய பொருளாதாரத் துறை தொழில் துறையாகும். மத்திய மலாக்கா மாவட்டத்தில் மொத்தம் 1,309 எக்டர் பரப்பளவில் பத்து தொழில்துறை பகுதிகள் உள்ளன.  
மாவட்டத்தின் இரண்டாவது மிக முக்கியமான பொருளாதாரத் துறை சுற்றுலாத் துறை ஆகும். இந்த மாவட்டத்தில் உள்ள மலாக்கா நகரம், ஆயர் குரோ மற்றும் புலாவ் பெசார் தீவு ஆகிய இடங்கள் முக்கியமான சுற்றுலாத் தலங்கள் அமைந்துள்ளன.  
மூன்றாவதாக மிக முக்கியமான பொருளாதாரத் துறை விவசாயம் ஆகும், மத்திய மலாக்கா பகுதியில் 55% ரப்பர் தோட்டங்கள்; எண்ணெய்ப் பனை தோட்டங்கள் ஆகும். மற்றும் நெல் உற்பத்தியும் கணிசமாக உள்ளது.
# மத்திய மலாக்கா மாவட்டம்

## மத்திய மலாக்கா மாவட்டத்தில் உள்ள தமிழ்ப்பள்ளிகள்

மலாக்கா; மத்திய மலாக்கா மாவட்டத்தில் *(Central Melaka District)* 3 தமிழ்ப்பள்ளிகள் உள்ளன. அவற்றில் 628 மாணவர்கள் பயில்கிறார்கள். 79 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  
| MBD2083 | மலாக்கா | SJK(T) Melaka (Kubu) | **மலாக்கா தமிழ்ப்பள்ளி (கூபு)** | 75300 | மலாக்கா | 373 | 44 |  |
| --- | --- | --- | --- | --- | --- | --- | --- | --- |
| MBD2084 | ஆயர் மோலெக் | SJK(T) Bukit Lintang | **புக்கிட் லிந்தாங் தமிழ்ப்பள்ளி** | 75460 | மலாக்கா | 85 | 17 |  |
| MBD2085 | பாயா ரும்புட் | SJK(T) Paya Rumput | **பாயா ரும்புட் தமிழ்ப்பள்ளி** | 76450 | மலாக்கா | 170 | 18 | } |
# முதலாம் இராசமல்லன்

**முதலாம் இராசமல்லன்** (816–843) என்பவன் மேற்குக் கங்க மரபைச் சேர்நத மன்னனாவான்
# முதலாம் இராசமல்லன்

## கங்க நாட்டின் நிலை

இவனுக்கு முன்னிருந்த இரண்டாம் சிவமாறன் சிறைப்பட்டிருந்த காலத்திலேயே கங்கநாடு இராட்டிரக்கூட மன்னர்களால் பிடிக்கப்பட்டிருந்தது. இந்நிலையில் கங்கர்களுக்கு ஆதரவாக இருந்த நுளம்பர்கள் விலகி, இராட்டிரகூடர்களின் ஆதரவுடன் மேலும் சில கங்க நாட்டு பகுதிகளைப் பெற்று தங்கள் நுளம்பப்பாடியுடன் இணைத்துக் கொண்டனர்.
# முதலாம் இராசமல்லன்

## நுளம்பர்களுடன் உறவு

நுளம்பர்களுடன் நல்லுறவை விரும்பிய இராசமல்லன் நுளம்பாதிராசனின்
தங்கையை மணந்தான். தன் மகள் ஜெயபீயை போலால்சோர நுளம்பனுக்கு
மணம் முடித்தான்.  
தகடூர் வரலாறும் பண்பாடும் இரா.இராமகிருட்டிணன். பக்.181
# கிளிமானூர்

கிளிமானூர் என்னும் ஊர், கேரளத்தின் திருவனந்தபுரம் மாவட்டத்தில் உள்ளது. இது திருவனந்தபுரத்தில் இருந்து 36 கி.மீ. வடக்கில் அமைந்துள்ளது. அங்கமாலி முதல் திருவனந்தபுரம் வரை செல்கின்ற எம். சி. ரோடு கிளிமானூரைக் கடக்கிறது.
# கிளிமானூர்

## இங்கு பிறந்தவர்கள்

- ராஜா இரவிவர்மா
# வினோத் ரெயினா

**வினோத் ரெயினா** (*Vinod Raina*, இறப்பு: செப்டம்பர் 12, 2013) ஓர் இந்தியக் கல்வியாளர். இவர் கல்வி உரிமை சட்டம் இயற்றுவதில் ஓர் உறுப்பினராக இருந்தார்.
# வினோத் ரெயினா

## வாழ்க்கை

இவர் தில்லிப் பல்கலைக்கழகத்தில் இயற்பியல் பயன்று பின் அங்கு 10 ஆண்டுகள் பேராசிரியராகப் பணியைத் தொடர்ந்தார். பின் பணியைத் துறந்து இந்தியாவில் கல்வியில் சீர்திருத்தங்களை மேற்கொண்டார். அவர் பாரத் கியான் விஞ்ஞான் சமிதி, அகில இந்திய மக்கள் அறிவியல் வலையமைப்பு ஆகியவற்றின் நிர்வாக குழு உறுப்பினராக இருந்தார். இவர் போபால் விசவாய்வுக்கசிவு பேரிடர் பாதிக்கப்பட்டவர்களின் நீதிக்காகப் பணியாற்றியுள்ளார்.
# வினோத் ரெயினா

## கல்வி உரிமை சட்டம்

இவர்கள் தான் படிக்கவேண்டும் இவர்கள் படிக்கக் கூடாது என்று இருந்த தேசத்தில், கல்வி என்பது ஒவ்வொருவரின் உரிமை அந்த உரிமை மக்களுக்கு கிடைக்கவேண்டும் என்பதற்காக அமைக்கப்பட்ட *அனைவருக்கும் இலவசக் கல்வி உரிமைச் சட்டத்தின் வரைவு திட்டத்தில் அதற்கு அடித்தளமிட்டவர். மேலும் அறிவியல் என்பது அனைவருக்கும் கிடைக்க வேண்டும் என்று நோக்கத்தோடு மக்கள் அறிவியல் இயக்கத்தின் முன்னோடியாகச் செயல்பட்டவர். எளிய மக்களுக்கும் கல்வி கிடைக்கவேண்டும் அதற்காக முழு நேரத்தையும் செலவிட்டார்.*  
மேலும், கல்விக்காகப் பணி செய்து வருகின்ற ஏக்லவ்யா மற்றும் பாரத் கியான் விஞ்ஞான் சமிதி அமைப்புகளைத் தோற்றுவித்தவர்களில் இவரும் ஒருவர். கல்வியைக் கடைசி மனிதனும் பெற வேண்டும் என்ற நோக்கில் உருவாக்கப்பட்ட நிறுவனங்களாகும்.
# வினோத் ரெயினா

## இறப்பு

அவர் செப்டம்பர் 12, 2013 அன்று புற்றுநோயால் இறந்தார்.
# வினோத் ரெயினா

## விருதுகள்

- ஆய்வாளர் - ஹோமி பாபா
- ஆய்வாளர் - நேரு நினைவுக் கூடம் மற்றும் நூலகம், புது தில்லி
- மதிப்புறு ஆய்வாளர் - இந்திய அறிவியல் எழுத்தாளர்கள் சங்கம்.
- ஆசிய தலைமைத்துராய்வாளர் - 2002 (ஜப்பான்).
- டாக்டர் ரெய்னா உலக சமூக பேரவையின் சர்வதேச கவுன்சில் உறுப்பினராக இருக்கிறார்.
# வினோத் ரெயினா

## புத்தகங்கள்

- Making Sense of Community Participation, Community Participation and Empowerment in Primary Education
# இணையச்சு விதி

**நிலைமத் திருப்புத்திறன் அல்லது சடத்துவச் சுழல்திறன் பற்றிய இணையச்சு விதி** (Law of parallel axis of moment of inertia ) என்பது ***M*** நிறையுடை ஒரு பொருளின் ஈர்ப்பு மையம் வழியாகச் செல்லும் அச்சில், அதன் நிலைமத் திருப்புத்திறன் ***I*** என்றால், அவ்வச்சிற்கு இணையானதும் ***a*** தொலைவில் இருப்பதுமான மற்றொரு அச்சில் அதன் நிலைமத் திருப்புத்திறன் = ***I* + *M a*<sup>2</sup>**. இது **ஐகன்சு-இசுடைனர் தேற்றம்** அல்லது **இசுடைனர் தேற்றம்** எனவும் அழைக்கப்படுகின்றது.
# தேசிய நெடுஞ்சாலை 1எ (இந்தியா)

**'தேசிய நெடுஞ்சாலை 1எ** (1A) ஆனது தேசிய நெடுஞ்சாலை 44 ஆக மாற்றப்பட்டுள்ளது. ஜம்மு மற்றும் காஷ்மீர் பகுதியை இணைக்கும் வட இந்தியாவில் உள்ள ஒரு தேசிய நெடுஞ்சாலையாகும். இது ஜம்மு காஷ்மீரின் வடக்கில் உள்ள காந்தர்பல் மாவட்டத்தின் உள்ள ஊரி நகரத்தையும், பஞ்சாப் மாநிலத்தில் உள்ள ஜலந்தர் நகரத்தையும் இணைக்கிறது. இச்சாலையின் மொத்த நீளம் 663 கிலோமீட்டர்(412 மைல்கள்) ஆகும். இந்த சாலையில் ஜனவரி, மற்றும் பிப்ரவரி மாதங்களில் கடும் பனிப்பொழிவு ஏற்படுவதால் சில நாட்கள் மூடப்படும்.
# தேசிய நெடுஞ்சாலை 1எ (இந்தியா)

## இதனையும் காண்க

- ஜவகர் குகை
- செனானி-நஷ்ரி சுரங்கச்சாலை
- பனிஹால்-காசிகுண்ட் சுரங்கச்சாலை
- பீர் பாஞ்சால் சுரங்க இருப்புப்பாதை
- ஜம்மு-பாரமுல்லா இருப்புப் பாதை
- சோஜி லா சுரங்கச்சாலை
# சார்லி ஹெப்டோ துப்பாக்கிச் சூடு

**சார்லி ஹெப்டோ துப்பாக்கிச் சூடு** (Charlie Hebdo shooting) என்பது 07 சனவரி 2015 அன்று ஒ.ப.நே 10:30 மணியளவில் முகமூடி அணிந்த மூன்று தீவிரவாதிகளால் பிரான்சு நாட்டின் பாரிஸ் நகரில் அமைந்துள்ள *சார்லி ஹெப்டோ* பத்திரிகையின் தலைமையகத்தின் மீது துப்பாக்கிச் சூடு நடத்தப்பட்ட நிகழ்வாகும். முதலில் வெளியிடப்பட்ட அறிக்கையின்படி 12 பேர் கொல்லப்பட்டனர் மற்றும் 11 பேர் காயமுற்றனர். கட்டிடத்தினுள் நுழைந்ததும் தானியங்கி ஆயுதங்களின் மூலம் ஆயுததாரிகள் சுட்டனர். 50 முறை துப்பாக்கிச் சூடு நடத்தினர். பிரான்சு நாட்டில் 18 ஜூன் 1961 அன்று 28 பேர் கொல்லப்பட்ட தொடர்வண்டிக் குண்டு வெடிப்பிற்குப் பின்னர் நடந்த மிக மோசமான தீவிரவாதத் தாக்குதல் இதுவாகும்.
# சார்லி ஹெப்டோ துப்பாக்கிச் சூடு

## பின்புலம்

*சார்லி ஹெப்டோ*, பிரான்சு நாட்டிலிருந்து வெளியாகும் ஒரு வாராந்த இடதுசாரிப் பத்திரிகை ஆகும். இது கேலிச்சித்திரங்கள், அறிக்கைகள், நகைச்சுவைகள் மற்றும் சர்ச்சைக்குரிய செய்திகளை வெளியிடும் பத்திரிகை ஆகும். 2011 ஆம் ஆண்டு இஸ்லாமிய இறைத்தூதர் முகம்மது நபி தொடர்பான கேலிச்சித்திரம் ஒன்றை வெளியிட்டது. இந்நிகழ்விற்காக, இப்பத்திரிகையின் பழைய அலுவலகம் மீது குண்டுத் தாக்குதல் செய்யப்பட்டு, எரியூட்டப்பட்டது. மேலும் இதன் இணையத்தளமும் விசமிகளால் முடக்கப்பட்டது.
# சார்லி ஹெப்டோ துப்பாக்கிச் சூடு

## தாக்குதல்

07 ஜனவரி 2015 அன்று ஒ.ப.நே 10 மணியளவில் முகமூடி அணிந்த மூன்று தீவிரவாதிகளால் பிரான்சு நாட்டின் பாரிஸ் நகரில் அமைந்துள்ள *சார்லி ஹெப்டோ* பத்திரிகையின் தலைமையகத்தின் மீது துப்பாக்கிச் சூடு நடத்தப்பட்டது. முதலில் வெளியிடப்பட்ட அறிக்கையின் படி 12 பேர் கொல்லப்பட்டனர் மற்றும் 11 பேர் காயமுற்றனர். எனக் குரலெழுப்பினர். மேலும் *நாங்கள் முகம்மது நபிக்காக பழிவாங்குகிறோம், அதனால்தான் கொன்றோம்* எனவும் குரலெழுப்பினர். இந்தத் துப்பாக்கிச் சூடு முதலில் கட்டிடத்தின் நுழைவாயிலில் ஆரம்பிக்கப்பட்டது, பின்னர் அலுவலகத்தின் இரண்டாவது மாடியிலும் நடத்தப்பட்டது. இத்துப்பாக்கிச் சூட்டின் போது அலுவலகத்தில் ஊழியர்கள் கலந்துரையாடலில் இருந்தனர். மொத்த துப்பாகிச் சூடு நிகழ்வும் ஐந்து முதல் பத்து நிமிடங்களில் முடிவுற்றது. சில சாட்சிகளின் கூற்றுப்படி துப்பாக்கி ஏந்திய ஆயுததாரி சுடும் போது ஊழியர்கள் பெயரைச் சொல்லி அழைக்கப்பட்டிருக்கின்றனர். இந்தத் ஆயுததாரிகள் ஏமன் நாட்டினைச் சேர்ந்த அல் காயிதா தீவிரவாதிகள் எனத் தெரிகிறது.
# சார்லி ஹெப்டோ துப்பாக்கிச் சூடு

## தாக்குதலுக்குப் பின்னான நிகழ்வுகள்

தாக்குதலுக்குப் பின்னர் தீவிரவாதிகள் மூவரும் காத்திருந்த நான்காவது தீவிரவாதியின் வாகனத்தில் *போர்ட் டி பான்டின்* (Porte de Pantin) பகுதிக்குச் சென்றனர். அங்கிருந்து மற்றொரு வாகனத்தின் ஓட்டுனரை வலுக்கட்டாயமாக வெளியேற்றி அவ்வாகனத்தைக் கடத்தித் தப்பிச் சென்றனர். தடுத்த காவல் அதிகாரிகளையும் சுட்டனர். காயமுற்ற காவலரை அணுகிய தீவிரவாதி, *நீ என்னைக் கொல்ல வேண்டுமா?* எனக் கேட்டிருக்கிறார், காவலர் *இல்லை, பரவாயில்லை* எனப் பதிலளித்த பின்னர் அக்காவலர் தீவிரவாதியால் தலையில் சுடப்பட்டார்.
# சார்லி ஹெப்டோ துப்பாக்கிச் சூடு

## பாதிக்கப்பட்டோர் விவரம்

### கொல்லப்பட்டவர்கள்

- மெராபெத் அஹ்மத் (Merabet Ahmed) 42 வயது காவல்துறை அதிகாரி..
- ஃப்ரெடரிக் போஸ்ஸியூ (Boisseau) 42 வயது கட்டிடப் பராமரிப்பு ஊழையர்.
- ஃப்ராங்க் பிரின்ஸோலரோவ் (Franck Brinsolaro) 49 வயது காவல்துறை அதிகாரி.
- கேபு (Cabu) 76 வயது கேலிச்சித்திரக்காரர்.
- எல்ஸா கேயாத் (Elsa Cayat) கட்டுரையாசிரியர்.
- சேர்ப் (Charb) 47 வயது தலமைக் கேலிச்சித்திரக்காரர்.
- பிலிப்பி ஹோனோர் (Philippe Honoré) 74 வயது கேலிச்சித்திரக்காரர்.
- பெர்னார்டு மாரிஸ் (Bernard Maris) 68 வயது பத்திரிகையாளர், பொருளாதார நிபுணர் மற்றும் கட்டுரையாளர்.
- மெளஸ்தபா ஒளராடு (Moustapha Ourad) , பிழைதிருத்துபவர்.
- மைக்கேல் ரினெளவ்ட் (Michel Renaud) சிறப்புக் கட்டுரையாளர்.
- திக்னெளஸ் (Tignous) 57 வயது கேலிச்சித்திரக்காரர்.
- ஜியார்ஜஸ் வோலின்ஸ்கி (Georges Wolinski) 80 வயது கேலிச்சித்திரக்காரர்.
# சார்லி ஹெப்டோ துப்பாக்கிச் சூடு

## சந்தேகத்திற்குரிய நபர்கள்

- **சையது கோவ்சி** (Saïd Kouachi, 07 செப்டம்பர், 1980) மற்றும் **ஷெரீஃப் கோவ்சி** (Chérif Kouachi, 29 நவம்பர், 1982) ஆகியோர் முகமூடி அணிந்து துப்பாக்கிச் சூடு நடத்திய முக்கிய நபர்கள் என பிரான்சு காவல் துறையினரால் அடையாளம் காணப்பட்டுள்ளனர். இவருவம் சகோதரர்கள் மேலும் பிரான்சு நாட்டின் குடியுரிமை பெற்ற *பிராங்கோ-அல்ஜீரியன்* (Franco-Algerian) இஸ்லாமியர்கள் ஆவர். இவரது பெற்றோர் அல்ஜீரியாவிலிருந்து வந்து பிரான்ஸில் குடியேறியவர்கள். சகோதரர்கள் இருவரும் சிறுவயதில் தனியாக வாழ்ந்தவர்கள். 2008 ஆம் ஆண்டு ஷெரீஃப் கோவ்சி (Chérif Kouachi)- க்கு, ஈராக்கின் *அபு முஸாப் அல்-ஸார்க்வி* எனும் இஸ்லாமியத் தீவிரவாதக் குழுவிற்கு ஆட்கள் அனுப்பிய குற்றச் செயல்களுக்காக மூன்று ஆண்டுகள் தண்டனை வழங்கப்பட்டது.
- மூன்றாவது சந்தேக நபராக வட ஆப்பிரிக்காவைச் சேர்ந்த எந்த நாட்டைச் சார்ந்தவர் என உறுதிப்படுத்தப்படாத வேலையிலாத இஸ்லாமிய இளைஞர் ஒருவர் காவல் துறையினரால் அடையாளம் காணப்பட்டுள்ளார். இவர்மீது துப்பாக்கிச் சூட்டின் போது வாகனம் ஓட்டியதாக சந்தேகப்படுகிறனர். ஆனால் துப்பாக்கிச் சூடு நடந்த போது இவர் வகுப்பறையில் இருந்ததாகவும், எனவே உடன் படிக்கும் மாணவர்களிடம் இதை உறுதிப்படுத்த விசாரணை நடத்தப்படுகிறது. இவர் மீது எந்தக் குற்றமும் சுமத்தப்படவில்லை என காவல்துறை தெரிவித்துள்ளது.
# சார்லி ஹெப்டோ துப்பாக்கிச் சூடு

## சந்தேகத்திற்குரிய நபர்கள் சுட்டுக் கொலை

வடக்கு பாரிஸ் பகுதியில் பதுங்கியிருந்த சகோதரர்களான *சையது கோவ்சி* மற்றும் *ஷெரீஃப் கோவ்சி* இருவரும் பிரான்சு காவல்துறையினரால் சுட்டுக் கொல்லப்பட்டனர். இருவரும் தொழிற்சாலைப் பகுதிகளில் பதுங்கியிருந்தபோது காவலர்கள் மீது துப்பாக்கிச் சூடும் நடத்தினர். காவலர்களின் பதில் தாக்குதலில் இருவரும் கொல்லப்பட்டனர். இவர்களுடன் தொடர்புடைய மற்றொரு தீவிரவாதி கிழக்கு பாரீஸ் நகரின் வணிக அங்காடி ஒன்றில் பிணையக்கைதிகளுடன் பதுங்கியிருந்தான். *சையது கோவ்சி* மற்றும் *ஷெரீஃப் கோவ்சி* சகோதரர்களுக்கு எதிரான தாக்குதல் நடவடிக்கையை காவல்துறையியினர் கைவிட வேண்டும் என்று அந்தத் தீவிரவாதி மிரட்டியிருந்தான். பின்னர், தீவிரவாத எதிர்ப்புக் காவலர் பிரிவின் நடவடிக்கையில் அவன் கொல்லப்பட்டான். பிணையக்கைதிகளில் நால்வர் மீட்பு நடவடிக்கையின் போது கொல்லப்பட்டனர், மேலும் நால்வர் காயமடைந்தனர் மற்றும் பதினைந்து பேர் பத்திரமாக மீட்கப்பட்டனர். காவலர்களில் இருவர் காயமடைந்தனர். *முஸ்லீம்கள் மீது ஆக்ரோஷம் காட்டுவதை குறைத்துக்கொள்வது உங்களுக்கு நல்லது. இதனால் நீங்கள் பாதுகாப்பாக வாழ முடியும். நீங்கள் ஏற்க மறுத்தால் போர் தொடுக்கப்படும்* என மிரட்டலில் தெரிவித்துள்ளன. தீவிரவாதி *ஷெரீஃப் கோவ்சி* இத்தாக்குதலுக்கு அல் காயிதா நிதி உதவி வழங்கியதாக கொல்லப்படுவதற்கு முன்னர் தெரிவித்தான்.
# சார்லி ஹெப்டோ துப்பாக்கிச் சூடு

## இதனையும் காண்க

- யிலாண்ட்-போசுரென் முகமது கேலிச்சித்திரம் சர்ச்சை
# ஆமைப் புறா

**ஆமைப் புறா** ("turtle dove" அல்லது "mourning dove" (**புலம்பும் புறா**); *Zenaida macroura*) என்பது வடஅமெரிக்கக் கண்டத்தில் காணப்படும் புறா வகையாகும். இதற்குப் புலம்பும் புறா, கரோலினா புறா, மழை புறா எனப் பல பெயர்கள் உண்டு. வட அமெரிக்காவில் அதிகம் காணப்படும் பறவை இதுவாகும். பொழுதுபோக்குக்காகவும் இறைச்சிக்காகவும் அதிகமாக வேட்டையாடப்படும் பறவையும் இதுவே. மித வெப்பமான பகுதிகளில் ஆண்டுக்கு ஆறு குஞ்சுகளை ஈனும் திறனுடையது இது. மணிக்கு 88 கி.மீ வேகத்தில் பறக்கும் திறனுடைய பறவை இதுவாகும்.  
இப்பறவை வெளிர் சாம்பலாகவும் பழுப்பாகவும் இருக்கும். ஆண் பெண் பறவைகள் பார்க்க ஒரே மாதிரி இருக்கும். இவை விதைகளை உண்ணும் பறவையாகும், குஞ்சுகளுக்குப் பெற்றோர்ப் புறாக்கள் பயிர்ப் பாலை உணவாகக் கொடுக்கின்றன.  
இப்பறவைகள் ஊஉ ஊஉ என்று துக்கம் அனுசரிப்பது போல் சத்தமிடுவதால் புலம்பும் பறவைகள் என அழைக்கப்படுகின்றன. பழங்கால ரோமப் புலவர் வெர்சில் கூறிய சிறு செய்யுளை அடிப்படையாகக் கொண்டு இப்பெயர் சூட்டப்பட்டிருக்கலாம் என்றும் கருதப்படுகிறது.
# ஆமைப் புறா

## வகைபாட்டியல்

இவை காது புறாவுடனும் (Zenaida auriculata) சொகோரோ தீவு சொகோரோ புறாவுடனும் (Zenaida graysoni) நெருங்கியவை. இவை மூன்றும் Zenaida பேரினத்தை சார்ந்தவை என குறிக்கப்பட்டுள்ளன.. இவை புளோரிடா கீ-க்கு அண்மையில் குடிபுகுந்துள்ளன. இதே போன்ற பெயருடைய புறா (கழுத்துப்பட்டை புலம்பும் புறா) ஆப்பிரிக்காவிலும் காணப்படுவதால் . இவை கரீபியன் கடலின் தீவுக்கூட்டமான பெரும் ஆன்டில்லெசு, ஐக்கிய அமெரிக்கா, தெற்கு கனடா, மெக்சிக்கோவின் பெரும் பகுதிகளில் வசிக்கிறது. கனடாவில் கோடை காலத்திலும் தென் நடு அமெரிக்க பகுதியில் குளிர்காலத்திலும் இப்பறவைகளை காணலாம். வட கனடாவிலும் அலாசுக்காவிலும் சில முறை இப்பறவைகளை காணமுடியும் மற்றும் தென் அமெரிக்கா .. பிரித்தானிய தீவுக்கூட்டம், ஐசுலாந்து, போர்த்துக்கலின் அசோர்சு தீவுக்கூட்டத்திலும் ஏழு முறை காணப்பட்டுள்ளது . 1963ல் அவாய் தீவில் இப்பறவையினம் அறிமுகப்படுத்தப்பட்டது 1998ல் அங்கு சிறிய கூட்டம் இருந்தது. சொகோரோ புறா 1972இல் சொகோரோ தீவுகளில் அழிந்தது சில மட்டுமே காட்சிசாலைகளில் உள்ளன. 1988இல் ஆமைப் புறா இத்தீவுகளில் காணப்பட்டது.
# ஆமைப் புறா

## அமைப்பு

இப்புறா அளவில் நடுத்தர அளவு உள்ளது. இது 31 செமீ நீளமும் 112 கிராமிலிருந்து 170 வரையான கிராம் எடையும் உடையது. இதன் தலை வட்ட வடிவமானது. இதன் வால் நீளமானதுமாகவும் சாய்வானதுமாகவும் இருக்கும்.). இதன் அலகு சிறியதாகவும் கருமையாகவும் இருக்கும். இதன் கால்கள் சிறியதாகவும் செந்நிறத்திலும் இருக்கும்.
# 72வது கோல்டன் குளோப் விருதுகள்

**72வது கோல்டன் குளோப் விருதுகள்** அமெரிக்க நாட்டுத் திரைப்படங்கள் மற்றும் தொலைக்காட்சி நிகழ்ச்சிகளுக்கு வழங்கப்படும் விருதுகள் ஆகும். 2014ஆம் ஆண்டிற்கான இந்த விருது வழங்கும் நிகழ்ச்சி ஜனவரி 11, 2015ஆம் ஆண்டு பெவர்லி ஹில்டன் ஹோட்டல் பெவர்லி ஹில்ஸ், கலிபோர்னியாவில் நடைபெற்றது. இந்த நிகழ்ச்சியை **என்பிசி** தொலைக்காட்சி நேரடியாக ஒளிபரப்பு செய்தது.  
2014ஆம் ஆண்டின் சிறந்த திரைப்படம், சிறந்த நடிகர், சிறந்த நடிகை, சிறந்த துணை நடிகர், சிறந்த துணை நடிகை, சிறந்த திரைக்கதை, சிறந்த இயக்குநர் போன்ற 14 பிரிவுகளுக்கு பரிந்துரைகள் திசம்பர் 11, 2014-ல் அறிவிக்கப்பட்டன.
# மலேசிய தலைநகரங்களின் பட்டியல்

**மலேசிய தலைநகரங்களின் பட்டியல்** ஆங்கிலம்: *List of capitals in Malaysia*; மலாய்: *Senarai ibu kota di Malaysia*) கீழே கொடுக்கப்பட்டுள்ளது. இது மலேசியாவின் தேசிய, மாநில மற்றும் மாவட்ட தலைநகரங்களின் பட்டியல் ஆகும்.  
மலேசியாவில் உள்ள மாநிலங்களில் மலாக்கா, பினாங்கு, சபா, சரவாக் மாநிலங்களைத் தவிர மற்ற அனைத்து மாநிலங்களும் அரசமைப்புக்கு உட்பட்ட முடியரசு மாநிலங்கள் ஆகும். மலாக்கா, பினாங்கு, சபா, சரவாக் மாநிலங்கள் அரசமைப்புக்கு உட்பட்ட முடியரசு அல்லாத மாநிலங்கள்.  
அந்த மாநிலங்களில் கவர்னர் எனும் **ஆளுநர்** தலைவராக இருக்கிறார் அல்லது யாங் டி பெர்துவா என்பவர் தலைவராக உள்ளார்.  
அரசமைப்புக்கு உட்பட்ட முடியரசு மாநிலங்களில், அரச நகரங்கள் அல்லது அரசத் தலைநகரங்கள் போன்றவை அடங்கும். அந்த நகரங்களில் அரசர்களின் அரண்மனைகள் அல்லது அதிகாரப்பூர்வ அலுவல்முறை உறைவிடங்களும் இருக்கும்.  
இந்த அரசத் தலைநகரங்கள், மாநில நிர்வாகத் தலைநகரங்களில் இருந்து அப்பாற்பட்டவை. மாநில நிர்வாகத்தை மாநில அரசாங்கங்கள் செயல்படுத்துகின்றன.
# மலேசிய தலைநகரங்களின் பட்டியல்

## மலேசிய மாநிலங்களின் தலைநகரங்கள்

| ஜொகூர் | **ஜொகூர் பாரு** | மூவார் | ஜொகூர் லாமா, கோத்தா திங்கி |
| --- | --- | --- | --- |
| கெடா | **அலோர் ஸ்டார்** | அலோர் ஸ்டார் (அனாக் புக்கிட்) | லெம்பா பூஜாங் |
| கிளாந்தான் | **கோத்தா பாரு** | கோத்தா பாரு | கோத்தா லாமா |
| மலாக்கா | **மலாக்கா மாநகரம்** | - |  |
| நெகிரி செம்பிலான் | **சிரம்பான்** | செரி மெனாந்தி |  |
| பகாங் | **குவாந்தான்** | பெக்கான் | கோலா லிப்பிஸ் (1898&ndash;1953) |
| பினாங்கு | **ஜார்ஜ் டவுன்** | - |  |
| பேராக் | **ஈப்போ** | கோலாகங்சார் | தெலுக் இந்தான் (1528 - 1877), தைப்பிங் (1875 - 1937) |
| பெர்லிஸ் | **கங்கார்** | ஆராவ் |  |
| சபா | **கோத்தா கினபாலு** | - | கூடாட் (1882&ndash;1883), சண்டாக்கான் (1883&ndash;1946) |
| சரவாக் | **கூச்சிங்** | - |  |
| சிலாங்கூர் | **ஷா ஆலாம்** | கிள்ளான் | கோலா சிலாங்கூர், ஜுக்ரா, கோலாலம்பூர் (1880&ndash;1978) |
| திரங்கானு | **கோலா திரங்கானு** | கோலா திரங்கானு | } |
# மலேசிய தலைநகரங்களின் பட்டியல்

## மலேசிய மாவட்டங்களின் தலைநகரங்கள்

மலேசியாவின் தேசியத் தலைநகரமாக கோலாலம்பூர் விளங்குகிறது. பண்பாடு, வணிக, நிதித் துறைகளின் தலையாய மையமாகவும் விளங்குகிறது. மலேசிய நாடாளுமன்றமும், மாமன்னரின் அதிகாரப்பூர்வமான அரச மனையும் கோலாலம்பூரில் தான் அமைந்துள்ளன.  
2001-ஆம் ஆண்டில், நடுவண் அரசின் நிர்வாகத் துறைகள் கோலாலம்பூரில் இருந்து புத்ராஜெயாவிற்கு இடப்பெயர்வு செய்யப்பட்டன. புத்ராஜெயாவை ஒரு நிர்வாகத் தலைநகரம் என்றும் அழைக்கிறார்கள்.  
புத்ராஜெயா, லபுவான் ஆகிய இரண்டும், மலேசியாவின் கூட்டரசுப் பிரதேசங்கள் என சிறப்புச் சலுகைகளைப் பெறுகின்றன.  
மலேசிய அரசாங்கம் 2013-ஆம் ஆண்டில் 2010 ஆண்டிற்கான மக்கள் தொகை புள்ளிவிவரங்களை வெளியிட்டது. மலேசிய மாவட்டங்களின் மக்கள் தொகை அடிப்படையில், மாநகரங்கள் அல்லது நகரங்களின் தரப் பட்டியல் இங்கே தரப்படுகிறது. இந்தப் புள்ளி விவரங்கள் மலேசியாவின் 2010 பொது மக்கள் தொகைக் கணக்கெடுப்பில் இருந்து பெறப்பட்டவை.
# மலேசிய தலைநகரங்களின் பட்டியல்

## ஜொகூர்

****ஜொகூர்****  
| பத்து பகாட் மாவட்டம் | பத்து பகாட் நகரம் | யோங் பெங் |  |
| --- | --- | --- | --- |
| ஜொகூர் பாரு மாவட்டம் | ஜொகூர் பாரு | கேலாங் பாத்தா, பாசிர் கூடாங், தெப்ராவ், நூசாஜெயா |  |
| குளுவாங் மாவட்டம் | குளுவாங் | சிம்பாங் ரெங்கம் |  |
| கோத்தா திங்கி மாவட்டம் | கோத்தா திங்கி | பெங்கேராங் |  |
| கூலாய் மாவட்டம் | கூலாய் | செனாய் |  |
| மெர்சிங் மாவட்டம் | மெர்சிங் |  |  |
| மூவார் மாவட்டம் | மூவார் | பாகோ |  |
| தங்காக் மாவட்டம் | தங்காக் | புக்கிட் கம்பிர் |  |
| பொந்தியான் மாவட்டம் | பொந்தியான் கிச்சில் | பெக்கான் நானாஸ் |  |
| சிகாமட் மாவட்டம் | சிகாமட் | லாபிஸ் | } |
# மலேசிய தலைநகரங்களின் பட்டியல்

## கெடா

****கெடா****  
| பாலிங் மாவட்டம் | பாலிங் | கோலா கெட்டில் |
| --- | --- | --- |
| பண்டார் பாரு மாவட்டம் | செர்டாங் கெடா |  |
| கோத்தா ஸ்டார் மாவட்டம் | அலோர் ஸ்டார் | கோலா கெடா, அனாக் புக்கிட் |
| கோலா மூடா மாவட்டம் | சுங்கை பட்டாணி | குரூண் |
| குபாங் பாசு மாவட்டம் | ஜித்ரா | பண்டார் டாருல் அமான் |
| கூலிம் மாவட்டம் | கூலிம் | லூனாஸ் |
| லங்காவி மாவட்டம் | குவா |  |
| பாடாங் தெராப் மாவட்டம் | கோலா நெராங் |  |
| பெண்டாங் மாவட்டம் | பெண்டாங் |  |
| சிக் மாவட்டம் | சிக் |  |
| யான் மாவட்டம் | யான் | குவார் செம்படாக் |
| பொக்கோ சேனா மாவட்டம் | பொக்கோக் சேனா | } |
# மலேசிய தலைநகரங்களின் பட்டியல்

## கிளாந்தான்

****கிளாந்தான்****  
| பாச்சோக் மாவட்டம் | பாச்சோக் |  |
| --- | --- | --- |
| குவா மூசாங் மாவட்டம் | குவா மூசாங் |  |
| ஜெலி மாவட்டம் | ஜெலி |  |
| கோத்தா பாரு மாவட்டம் | கோத்தா பாரு | பெங்காலான் செப்பா , குபாங் கிரியான் |
| கோலா கிராய் மாவட்டம் | கோலா கிராய் |  |
| மாச்சாங் மாவட்டம் | மாச்சாங் |  |
| பாசிர் மாஸ் மாவட்டம் | பாசிர் மாஸ் |  |
| பாசிர் பூத்தே மாவட்டம் | பாசிர் பூத்தே |  |
| தானா மேரா மாவட்டம் | தானா மேரா |  |
| தும்பாட் மாவட்டம் | தும்பாட் | } |
# மலேசிய தலைநகரங்களின் பட்டியல்

## மலாக்கா

****மலாக்கா****  
| அலோர் காஜா மாவட்டம் | அலோர் காஜா | மஸ்ஜித் தானா, புலாவ் செபாங் |  |
| --- | --- | --- | --- |
| மத்திய மலாக்கா மாவட்டம் | மலாக்கா மாநகரம் | பத்து பிரண்டாம், ஆயர் குரோ, சுங்கை ஊடாங், பாயா ரும்புட் |  |
| ஜாசின் மாவட்டம் | ஜாசின் | அசகான், மெர்லிமாவ் | } |
# மலேசிய தலைநகரங்களின் பட்டியல்

## நெகிரி செம்பிலான்

****நெகிரி செம்பிலான்****  
| செலுபு மாவட்டம் | கோலா கெலாவாங் | பெர்த்தாங் |  |
| --- | --- | --- | --- |
| செம்போல் மாவட்டம் | செம்போல் நகரம் | பகாவ், பத்து கிக்கிர் |  |
| கோலா பிலா மாவட்டம் | கோலா பிலா | செரி மெனாந்தி |  |
| போர்டிக்சன் மாவட்டம் | போர்டிக்சன் | லுக்குட், லிங்கி |  |
| ரெம்பாவ் மாவட்டம் | ரெம்பாவ் | பெடாஸ் |  |
| சிரம்பான் மாவட்டம் | சிரம்பான் | நீலாய், செனவாங், சிரம்பான் 2, ரந்தாவ் |  |
| தம்பின் மாவட்டம் | தம்பின் | கிமாஸ், கெமிஞ்சே | } |
# மலேசிய தலைநகரங்களின் பட்டியல்

## பகாங்

****பகாங்****  
| பெரா மாவட்டம் | பெரா |  |  |
| --- | --- | --- | --- |
| பெந்தோங் மாவட்டம் | கெந்திங் மலை, காராக் |  |  |
| கேமரன் மலை மாவட்டம் | தானா ராத்தா | பிரிஞ்சாங் |  |
| ஜெராண்டுட் மாவட்டம் | ஜெராண்டுட் | ஜெங்கா |  |
| குவாந்தான் மாவட்டம் | குவாந்தான் | இந்திரா மக்கோத்தா |  |
| லிப்பிஸ் மாவட்டம் | கோலா லிப்பிஸ் |  |  |
| மாரான் மாவட்டம் | மாரான் |  |  |
| பெக்கான் மாவட்டம் | பெக்கான் |  |  |
| ரவுப் மாவட்டம் | ரவுப் |  |  |
| ரொம்பின் மாவட்டம் | கோலா ரொம்பின் |  |  |
| தெமர்லோ மாவட்டம் | தெமர்லோ | மெந்தகாப் | } |
# மலேசிய தலைநகரங்களின் பட்டியல்

## பினாங்கு

****பினாங்கு****  
| மத்திய செபராங் பிறை மாவட்டம் | புக்கிட் மெர்தாஜாம் |  |
| --- | --- | --- |
| வட செபராங் பிறை மாவட்டம் | கெப்பாலா பத்தாஸ் |  |
| வடகிழக்கு பினாங்கு தீவு மாவட்டம் | ஜார்ஜ் டவுன், பினாங்கு |  |
| தென் செபராங் பிறை மாவட்டம் | சுங்கை ஜாவி |  |
| தென்மேற்கு பினாங்கு தீவு மாவட்டம் | பாலிக் புலாவ் | } |
# மலேசிய தலைநகரங்களின் பட்டியல்

## பேராக்

****பேராக்****  
| பத்தாங் பாடாங் மாவட்டம் | தாப்பா | தஞ்சோங் மாலிம் |  |
| --- | --- | --- | --- |
| ஈலிர் பேராக் மாவட்டம் | தெலுக் இந்தான் |  |  |
| உலு பேராக் மாவட்டம் | கிரிக் | குரோ, லெங்கோங் |  |
| கிரியான் மாவட்டம் | பாரிட் புந்தார் | பாகன் செராய், கோலா குராவ் |  |
| கிந்தா மாவட்டம் | பத்து காஜா | ஈப்போ |  |
| கோலாகங்சார் மாவட்டம் | கோலாகங்சார் | சுங்கை சிப்புட் |  |
| லாருட், மாத்தாங், செலாமா மாவட்டம் | தைப்பிங் | கமுந்திங் |  |
| மஞ்சோங் மாவட்டம் | ஸ்ரீ மஞ்சோங் | சித்தியவான் |  |
| மத்திய பேராக் மாவட்டம் | செரி இசுகந்தர் | பாரிட் |  |
| கம்பார் மாவட்டம் | கம்பார் நகரம் | கோப்பேங் | } |
# மலேசிய தலைநகரங்களின் பட்டியல்

## பெர்லிஸ்

****பெர்லிஸ்****  
| பெர்லிஸ் | கங்கார் | ஆராவ், பாடாங் பெசார், கோலா பெர்லிஸ் | } |
| --- | --- | --- | --- |
# மலேசிய தலைநகரங்களின் பட்டியல்

## சபா

****சபா****  
| பியூபோர்ட் மாவட்டம் | பியூபோர்ட் |  |
| --- | --- | --- |
| பெலுரான் மாவட்டம் | பெலுரான் |  |
| கெனிங்காவ் மாவட்டம் | கெனிங்காவ் |  |
| கினபாத்தாங்கான் மாவட்டம் | கினபாத்தாங்கான் |  |
| கோத்தா பெலுட் மாவட்டம் | கோத்தா பெலுட் |  |
| கோத்தா கினபாலு மாவட்டம் | கோத்தா கினபாலு |  |
| கோத்தா மருடு மாவட்டம் | கோத்தா மருடு |  |
| கோலா பென்யூ மாவட்டம் | கோலா பென்யூ |  |
| கூடாட் மாவட்டம் | கூடாட் |  |
| கூனாக் | கூனாக் |  |
| லகாட் டத்து மாவட்டம் | லகாட் டத்து |  |
| நாபாவான் மாவட்டம் | நாபாவான் |  |
| பாப்பார் மாவட்டம் | பாப்பார் | கினாருட் |
| பெனாம்பாங் மாவட்டம் | பெனாம்பாங் | புத்தாத்தான் |
| பித்தாசு மாவட்டம் | பித்தாஸ் |  |
| ரானாவ் மாவட்டம் | இரானாவ் |  |
| சண்டக்கான் மாவட்டம் | சண்டாக்கான் |  |
| செம்பூர்ணா மாவட்டம் | செம்பூர்ணா |  |
| சிபித்தாங் மாவட்டம் | சிபித்தாங் |  |
| தம்புனான் மாவட்டம் | தம்புனான் |  |
| தாவாவ் மாவட்டம் | தாவாவ் |  |
| தெனோம் மாவட்டம் | தெனோம் |  |
| தொங்கோட் மாவட்டம் | தொங்கோட் |  |
| துவாரான் மாவட்டம் | துவாரான் | } |
# மலேசிய தலைநகரங்களின் பட்டியல்

## சரவாக்

****சரவாக்****  
| அசா செயா மாவட்டம் | அசா செயா |  |
| --- | --- | --- |
| பாவு மாவட்டம் | பாவு, சரவாக் |  |
| பெலாகா மாவட்டம் | பெலாகா |  |
| பெத்தோங் மாவட்டம் | பெத்தோங், சரவாக் |  |
| பிந்துலு மாவட்டம் | பிந்துலு |  |
| தலாத் மாவட்டம் | தலாத் |  |
| தாரோ மாவட்டம் | மாத்து |  |
| சூலாவ் மாவட்டம் | சூலாவ் |  |
| கனோவிட் மாவட்டம் | கனோவிட் |  |
| காப்பிட் மாவட்டம் | காப்பிட் |  |
| கூச்சிங் மாவட்டம் | கூச்சிங் |  |
| இலாவாசு மாவட்டம் | இலாவாசு |  |
| இலிம்பாங் மாவட்டம் | லிம்பாங் |  |
| லுபோக் அந்து மாவட்டம் | லுபோக் அந்து |  |
| இலுண்டு மாவட்டம் | இலுண்டு |  |
| மருடி மாவட்டம் | மருடி |  |
| மாத்து மாவட்டம் | மாத்து |  |
| மெராடோங் மாவட்டம் | பிந்தாங்கூர் |  |
| மிரி மாவட்டம் | மிரி |  |
| முக்கா மாவட்டம் | முக்கா |  |
| சமரகான் மாவட்டம் | சமரகான் |  |
| சரதோக் மாவட்டம் | சரதோக் |  |
| சரிக்கே மாவட்டம் | சரிக்கே |  |
| செரியான் மாவட்டம் | செரியான் |  |
| சிபு மாவட்டம் | சிபு |  |
| சிமுஞ்சான் மாவட்டம் | சிமுஞ்சான் |  |
| சோங் மாவட்டம் | சோங் |  |
| செரி அமான் மாவட்டம் | சிமாங்காங் |  |
| தாதாவு மாவட்டம் | தாதாவு |  |
| தெபெடு மாவட்டம் | தெபெடு |  |
| தெலாங் ஊசான் மாவட்டம் | லோங் லாமா | } |
# மலேசிய தலைநகரங்களின் பட்டியல்

## சிலாங்கூர்

****சிலாங்கூர்****  
| கோம்பாக் மாவட்டம் | பண்டார் பாரு செலாயாங் | ரவாங், பத்துமலை, அம்பாங், பத்து ஆராங் |  |
| --- | --- | --- | --- |
| உலு லங்காட் மாவட்டம் | காஜாங் | பண்டார் பாரு பாங்கி, அம்பாங் ஜெயா |  |
| உலு சிலாங்கூர் மாவட்டம் | கோலா குபு பாரு | பத்தாங்காலி |  |
| கிள்ளான் மாவட்டம் | கிள்ளான் | கிள்ளான் துறைமுகம், பண்டார் புக்கிட் திங்கி, பண்டார் பாரு கிள்ளான் |  |
| கோலா லங்காட் மாவட்டம் | தெலுக் டத்தோ | பந்திங் |  |
| கோலா சிலாங்கூர் மாவட்டம் | கோலா சிலாங்கூர் | தஞ்சோங் காராங், செகிஞ்சான் |  |
| பெட்டாலிங் மாவட்டம் | பெட்டாலிங் ஜெயா | சுபாங் ஜெயா, சா ஆலாம் |  |
| சபாக் பெர்ணம் மாவட்டம் | சபாக் பெர்ணம் |  |  |
| சிப்பாங் மாவட்டம் | சாலாக் திங்கி | சிப்பாங் | } |
# மலேசிய தலைநகரங்களின் பட்டியல்

## திராங்கானு

****திரங்கானு****  
| பெசுட் மாவட்டம் | கம்போங் ராஜா | ஜெர்த்தே, கோலா பெசுட் |
| --- | --- | --- |
| டுங்குன் மாவட்டம் | கோலா டுங்குன் | பண்டார் அல்-முக்தாபி பில்லா சா |
| உலு திராங்கானு மாவட்டம் | கோலா பேராங் | அஜீல் |
| கெமாமான் மாவட்டம் | சுக்காய் | கெர்த்தே, கிஜால் |
| கோலா திராங்கானு மாவட்டம் | கோலா திராங்கானு | பத்து ராக்கிட் |
| மாராங் மாவட்டம் | மாராங் |  |
| செத்தியூ மாவட்டம் | பண்டார் பரமேசுவரி | } |
# ஜே. ஆர். கங்காரமணி

**ஜே. ஆர். கங்காரமணி** (J. R. Gangaramani) என்பவர் ஒர் வெளிநாடு வாழ் இந்தியத் தொழிலதிபர் ஆவார்.  
இவர் 1974 இல் மும்பையிலிருந்து ஐக்கிய அரபு அமீரகம் குடிபெயர்ந்து, 1980 இல் அல்ப் பாரா எனும் கட்டுமான நிறுவனம் அமைத்தார். தற்போது அதில் சுமார் 18000 தொழிலாளர்கள் பணிபுரிகின்றனர்.
# ஜே. ஆர். கங்காரமணி

## விருதுகள்

- பத்மசிறீ 2010
- பிரவாசி பாரதீய சம்மான் (வெளிநாட்டு இந்தியருக்கான விருது), 2009
# மகுயிண்டனாவோ படுகொலை

**மகின்டனாவ் படுகொலை** (*Maguindanao massacre*) (அல்லது திரளான கல்லறைகள் கண்டுபிடிக்கப்பட்ட அம்பாதுவான் நகரை ஒட்டி **அம்பாதுவான் படுகொலை** (*Ampatuan massacre*)) பிலிப்பீன்சின் மின்டனாவ் தீவில் மகின்டனாவ் மாநிலத்தில் அம்பாதுவான் நகரில் நவம்பர் 23, 2009 காலையில் நடந்தது. 2010ஆம் ஆண்டின் பிலிப்பீன்சு பொதுத்தேர்தல்களில் அங்கமாக எதிர்வந்த ஆளுநர் தேர்தலில் இசுமேய்ல் மங்குடடாதுவின் வேட்புமனுவை தேர்தல் அதிகாரியிடம் அளிக்க உயிரிழந்த 58 பேரும் கூட்டமாகச் சென்று கொண்டிருக்கையில் வழி கடத்தப்பட்டு கொடூரமாகக் கொல்லப்பட்டனர். நடப்பில் மகின்டனாவின் ஆளுநராக இருந்த *அண்டால் அம்பாதுவான் முதியவரின்* மகனும் தாது உன்சேயின் மேயருமான *அண்டால் அம்பாதுவான் இளையவருக்கு* எதிராக மங்குடடாதா போட்டியில் இறங்கினார். அண்டால் அம்பாதுவான் முதியவருக்கு மின்டனாவ் முசுலிம் சமூகத்தில் வலுவான செல்வாக்கு இருந்தது. இந்தப் படுகொலையில் மங்குடடாதுவின் மனைவி, இரண்டு சகோதரிகள், இதழாளர்கள், வழக்கறிஞர்கள், உதவியாளர்கள் மற்றும் இக்குவிழுவின் உறுப்பினர்களாக தவறாக எண்ணப்பட்ட மகிழுந்து ஓட்டுநர்கள் கொல்லப்பட்டனர்.  
இதழாசிரியர்கள் காப்புக் குழு (CPJ) மகின்டனாவ் படுகொலையை வரலாற்றிலேயே மோசமான பத்திரிக்கையாளர் படுகொலையாகக் கருதுகின்றது. குறைந்தது 34 இதழிகையாளர்களாவது கொல்லப்பட்டதாக அறியப்படுகின்றது. இந்தப் படுகொலைகளுக்கு முன்னதாகவே இதழாசிரியர்கள் காப்புக் குழு பிலிப்பீன்சை, ஈராக்கிற்கு அடுத்தபடியாக, பத்திரிகையாளர்களுக்கு இரண்டாவது மிக அபாயகரமான நாடாக முத்திரையிட்டுள்ளது.
# பிரவாசி பாரதீய சம்மான்

**பிரவாசி பாரதீய சம்மான்** (Pravasi Bharatiya Samman) என்பது வெளிநாடுவாழ் இந்தியருக்கான விருது. இது மகாத்மா காந்தி அடிகள் 1915 இல் தென்னாபிரிக்காவிலிருந்து இந்தியா வந்தடைந்த தினமான ஜனவரி ஒன்பதாம் நாளை நினைவுபடுத்தும் வகையில், வெளிநாட்டு இந்தியருக்கு ஆண்டுதோறும் வழங்கப்படுகிறது.  
வெளிநாடுவாழ் இந்தியர் நாள் (பிரவாசி பாரதிய திவாஸ்) ஆண்டுதோறும் ஜனவரி 7-9ம் திகதிகளில் கொண்டாடப்படுகின்றது.
# பிரவாசி பாரதீய சம்மான்

## நோக்கம்

வெளிநாடுகளில் வாழும் இந்தியர்கள் ஒன்று கூடி தமக்குள்ளும் இந்திய மத்திய அரசுடனும் மாநில அரசுடனும் கலந்துரையாடவும் இடைத்தொடர்புகளை மேற்கொள்ளவும், இந்திய நாட்டில் முதலீடு செய்வதற்கான வாய்ப்புகள் எவை என்பதை எடுத்துக் காட்டவும் இவ்விழாக்கள் உதவும்.
# சுரேந்திரநாத் ஆர்யா

**சுரேந்திரநாத் ஆர்யா** (S. P. Y. Surendranath Arya) என்பவர் சென்னை மாகாணத்தைச் சேர்ந்த இந்திய சுதந்திரப் போராட்ட வீர்ரும், தெலுங்குப் பேச்சாளருமாவார். இவர் சுப்பிரமணிய பாரதியின் நண்பராவார். இவரது இயற்பெயர் எத்திராஜ் ஆகும்.
# சுரேந்திரநாத் ஆர்யா

## வாழ்க்கை

சுரேந்திரநாத் ஆர்யா சென்னையைச் சேர்ந்த தனகோடி ராஜு நாயுடு என்பவருக்கு மகனாகப் பிறந்தார். இவரது ஆரம்ப கல்வி முடிந்த பின்பு, தீவிரவாத அரசியல் நடவடிக்கைகளில் ஈடுபட்டார். 1897இல் வங்கம் சென்றார். அங்கு 1906 வரை வாழ்ந்தார். அங்கு வங்காளி புரட்சியாளர்களுடன் தொடர்பை ஏற்படுத்திக்கொண்டார். வங்கத்தில் இருந்தபோது, சுரேந்திரநாத் பானர்ஜி மீது கொண்ட ஈடுபாட்டால், தனது பெயரை "சுரேந்திரநாத் ஆர்யா" என்று மாற்றிக்கொண்டார்.
# சுரேந்திரநாத் ஆர்யா

## கைது

சென்னை திரும்பிய ஆர்யா சுப்பிரமணிய பாரதியுடன் இணைந்து, செயல்பட்டார். அரச துரோகக் குற்றச்சாட்டின் பேரில் 1908, ஆகத்து 18 அன்று கைது செய்யப்பட்டார்.
# சுரேந்திரநாத் ஆர்யா

## சிறைக்குப் பின்

சுரேந்திரநாத் ஆர்யா ஆறு ஆண்டுகள் கடுங்காவல் சிறைத்தண்டனை அனுபவித்துப் பிறகு, 1914-ல் சிறையிலிருந்து விடுதலை செய்யப்பட்டார். பெல்லாரி சிறையிலிருந்தபோது அவரது உடல் நிலை பாதிக்கப்பட்டது. டேனிய கிருத்துவ மிஷினரிகள் சேவையால் ஈர்க்கப்பட்ட அவர் கிறித்துவத்துக்கு மதம் மாறினார்.
மறைபணியாளர்களால் ஆர்யா அமெரிக்காவுக்கு படிப்புக்காக அனுப்பப்பட்டார் அங்கு மெய்யியல் துறையில் முனைவர் பட்டம் பெற்றார். படிப்பு முடித்துக் கிருத்தவ சமயப் போதகராகச் சென்னைக்குத் திரும்பினார். இந்தியா திரும்பிய, ஆர்யா ஒரு ஸ்வீடிஷ் அமெரிக்கப் பெண்ணைத் திருமணம் செய்து கொண்டார். பாரதியின் மறைவுக்குப் பிறகு பாரதியின் குடும்பத்துக்குப் பலவிதங்களில் உதவிசெய்தார்.
# சுரேந்திரநாத் ஆர்யா

## பின் வாழ்க்கை

ஆர்யா தனது ஸ்வீடிஷ் அமெரிக்க மனைவியை விவாகரத்து செய்துவிட்டு, 1920 களின் பிற்பகுதியில் மீண்டும் இந்து மதத்துக்கு மாறினார். பிரம்ம சமாசத்தின் உறுப்பினராகப் பணியாற்றினார்.சுயமரியாதை இயக்கத்தில் சேர்ந்து பெரியார் ஈ.வே.ராவின் நெருக்கமான நண்பர் ஆனார்.  
பாரதி திரைப்படத்தில் சுரேந்திரநாத் ஆர்யா வேடத்தில் நிழல்கள் ரவி நடித்திருந்தார்.
# சார்லி எப்டோ

***சார்லி எப்டோ*** (*Charlie Hebdo*, ; மாற்று ஒலிப்பு: *சார்லி ஹெப்ஃடோ*, பொருள்: *வாராந்திர சார்லி*) பிரான்சிய அங்கத வாராந்தர செய்தியிதழாகும். பல கேலிச்சித்திரங்களும் அறிக்கைகளும் சமய நம்பிக்கைகளுக்கு எதிரான வாதங்களும் நகைச்சுவைத் துணுக்குகளும் இதில் வெளியாகின்றன. வழிபாடுகளற்ற, வழமைகளுக்கெதிரான தொனியுடன் இந்த இதழ் இடது-சாரி மற்றும் சமயங்களுக்கு எதிரான கருத்துக்களை முன்வைக்கின்றது. பிரான்சிய அரசியலில் மிகுந்த வலதுசாரி கருத்துக்கள், கத்தோலிக்கம், இசுலாம், யூதம், பண்பாடு குறித்த விமர்சனக் கட்டுரைகளை வெளியிடுகின்றது. முன்னாள் ஆசிரியர் *இசுடெபானெ சார்போன்னியெ* (சார்பு) கூற்றுப்படி "இடதுசாரி பன்முகத்தின் அனைத்துக் கூறுகளையும், விடுபட்டவைகளையும் கூட" இந்த இதழின் பார்வைக்கோணம் கொண்டுள்ளது.  
1970இல் துவங்கிய இந்த இதழ் 1981இல் மூடப்பட்டது; 1992இல் மீண்டும் வெளிவரத்தொடங்கியது. 2009இலிருந்து சார்பு இதன் ஆசிரியராக பொறுப்பிலிருந்தார்; 2015இல் இதழின் அலுவலகங்கள் மீது நடந்த தீவிரவாத தாக்குதலில் உயிரிழந்தார். இவருக்கு முன்னதாக *பிரான்சுவா கவன்னாவும்* (1969–1981) *பிலிப்பு வாலும்* (1992–2009) ஆசிரியர்களாக இருந்துள்ளனர்.  
இது ஒவ்வொரு புதன் கிழமையும் வெளியாகின்றது; சிறப்புப் பதிப்புகள் நடுநடுவே வெளியிடப்படுகின்றன.  
சனவரி 7, 2015 அன்று செய்தி இதழின் பாரிசு அலுவலகத்தில் வாராந்தர ஆசிரியக்குழு சந்திப்பின்போது இசுலாமியத் தீவிரவாதிகள் என ஐயுறப்படும் நபர்கள் பல ஒருங்கிணைப்பாளர்களையும் வருகையாளர்களையும் துப்பாக்கியால் சுட்டு வீழ்த்தினர்; இரண்டு காவல்துறையினரையும் சுட்டுக் கொன்றனர்.  
இந்த இதழ் மீது இரண்டு முறை தீவிரவாதத் தாக்குதல்கள் நடத்தப்பட்டுள்ளன: 2011இல் தீக்குண்டு, 2015இல் துப்பாக்கிப் படுகொலை.
# வேடுபறி நிகழ்ச்சி

சோழப் பேரரசில் படைத்தலைவராக இருந்த திருமங்கைமன்னன், திருவரங்கப் பெருமாளிடம் கொண்ட பக்தியால், ஸ்ரீரங்கம் கோயிலுக்கு திருப்பணி செய்தார். போதுமான நிதியில்லாத நிலையில், வழிப்பறி கொள்ளையிலும் ஈடுபட்டு திருப்பணியை தொடர்ந்தார். அவரை திருத்துவதற்காக மாறுவேடத்தில் வந்த பெருமாளையும் வழிமறித்தார் திருமங்கைமன்னன்.  
அப்போது பெருமாள், திருமங்கைமன்னன் காதில் ‘ஓம் நமோ நாராயணா‘ என்ற மந்திரத்தை ஓதினார். இதன் மகிமையால் திருமங்கைமன்னன் மனம் திருந்தி திருமங்கையாழ்வாராக மாறினார். இந்த நிகழ்ச்சியை நினைவு கூறும் வகையில்**வேடுபறி நிகழ்ச்சி** எனும் பெயரில் திருவரங்கம் அரங்கநாத சுவாமி கோயிலில் ஆண்டுதோறும் மார்கழி மாத இராப் பத்து திருவிழாவின் எட்டாம் நாள் மாலையில் பக்தர்களுக்கு நடத்திக் காண்பிக்கப்படுகிறது..
# மலேசிய மாநிலங்களின் தலைவர்கள்

மலேசிய மாநிலத் தலைவர்களின் பட்டியல். இதில் **2024 சனவரி மாதம் 1-ஆம் தேதி** வரையிலான புள்ளிவிவரங்கள் அடங்கியுள்ளன. இந்தப் பட்டியல் அவ்வப்போது மாற்றம் அடையலாம்.  
| மாநிலம் | தலைவர் | பெயர் | பதவி காலம் |
| --- | --- | --- | --- |
| ஜொகூர் | ஜொகூர் சுல்தான் | ஜொகூர் சுல்தான் இப்ராகிம் இசுகந்தர் | 23 சனவரி 2010 |
| அரச ஆளுநர் | துங்கு இசுமாயில் பெத்ரா | 31 சனவரி 2024 |  |
| ஜொகூர் மந்திரி பெசார் | ஓன் அபீஸ் கசாலி | 15 மார்ச் 2022 |  |
| கெடா | கெடா சுல்தான் | கெடா சுல்தான் சாலேவுதீன் | 12 செப்டம்பர் 2017 |
| கெடா மந்திரி பெசார் | சனுசி முகமது நோர் | 17 மே 2020 |  |
| கிளாந்தான் | கிளாந்தான் சுல்தான் | கிளாந்தான் சுல்தான் ஐந்தாம் முகமது | 13 செப்டம்பர் 2010 |
| கிளாந்தான் மந்திரி பெசார் | முகமது நசுருதீன் தாவூத் | 15 ஆகஸ்டு 2023 |  |
| கோலாலம்பூர் | மலேசியப் பிரதமர் துறை அமைச்சர் | சாலிகா முசுதாபா | 12 டிசமபர் 2023 |
| கோலாலம்பூர் மாநகர முதல்வர் | கமாருல்சமான் மாட் சாலே | 17 ஏப்ரல்2023 |  |
| லபுவான் | மலேசியப் பிரதமர் துறை அமைச்சர் | சாலிகா முசுதாபா | 12 டிசமபர் 2023 |
| லபுவான் நகராட்சி தலைவர் | அனிபா அமான் | 19 சூன் 2023 |  |
| லபுவான் நகராட்சி தலைமை நிர்வாகி | ரிதுவான் முகமது இஅசுமாயில் | 19 September 2022 |  |
| மலாக்கா | மலாக்கா யாங் டி பெர்துவா | அலி ருஸ்தாம் | 4 சூன் 2020 |
| மலாக்கா முதலமைச்சர் | அப்துல் ரவுப் யூசோ | 31 மார்ச் 2023 |  |
| நெகிரி செம்பிலான் | யாம் துவான் பெசார் | நெகிரி செம்பிலான் துவாங்கு முகிரிஸ் | 29 டிசம்பர் 2008 |
| நெகிரி செம்பிலான் மந்திரி பெசார் | அமினுடின் அருண் | 12 மே 2018 |  |
| பகாங் | பகாங் சுல்தான் | பகாங் சுல்தான் அப்துல்லா | 11 சனவரி 2019 |
| பகாங் மந்திரி பெசார் | வான் ரோசுடி வான் இசுமாயில் | 15 மே 2018 |  |
| பினாங்கு | பினாங்கு யாங் டி பெர்துவா | அகமது பூசி அப்துல் ரசாக் | 1 மே 2021 |
| பினாங்கு முதலமைச்சர் | சோ கோன் இயோவ் | 14 மே 2018 |  |
| பேராக் | பேராக் சுல்தான் | பேராக் சுல்தான் நசுரின் சா | 29 மே 2014 |
| பேராக் மந்திரி பெசார் | சராணி முகமது | 10 டிசம்பர் 2020 |  |
| பெர்லிஸ் | பெர்லிஸ் ராஜா | பெர்லிஸ் இராஜா சிராஜுதீன் | 17 ஏப்ரல் 2000 |
| பெர்லிஸ் மந்திரி பெசார் | முகமது சுக்ரி ரம்லி | 22 நவம்பர் 2022 |  |
| புத்ராஜெயா | மலேசியப் பிரதமர் துறை அமைச்சர் | சாலிகா முசுதாபா | 12 டிசம்பர் 2023 |
| புத்ராஜெயா நகராட்சி தலைவர் | பாட்லுன் மாக் உஜுட் | 10 சூன் 2022 |  |
| சபா | சபா யாங் டி பெர்துவா | ஜுகார் மகிருடின் | 1 சனவரி 2011 |
| சபா மாநில முதலமைச்சர் | அஜிஜி நூர் | 29 செப்டம்பர் 2020 |  |
| சரவாக் | சரவாக் யாங் டி பெர்துவா | வான் சுமைடி துங்கு ஜபார் | 26 சனவரி 2024 |
| சரவாக் பிரதமர் | அபாங் ஜொகாரி ஒப்பேங் | 13 சனவரி 2017 |  |
| சிலாங்கூர் | சிலாங்கூர் சுல்தான் | சிலாங்கூர் சுல்தான் சராபுதீன் | 22 நவம்பர் 2001 |
| சிலாங்கூர் மந்திரி பெசார் | அமிருடின் சாரி | 19 ஜூன் 2018 |  |
| திராங்கானு | திராங்கானு சுல்தான் | திராங்கானு சுல்தான் மிசான் சைனல் ஆபிதீன் | 15 மே 1998 |
| திராங்கானு மந்திரி பெசார் | அகமத் சம்சூரி மொக்தார் | 10 மே 2018 | } |
# சிவா (இயக்குநர்)

**சிவா** தென்னிந்தியத் திரைப்பட இயக்குநர் ஆவார். இவர் ஒளிப்பதிவாளர், திரைக்கதை ஆசிரியர் எனப் பன்முகம் கொண்டவர். சிறுத்தை திரைப்படத்தை இயக்கி புகழ் பெற்றமையால் **சிறுத்தை சிவா** என்றும் பரவலாக அறியப்படுகிறார். அஜித் குமார் நடிப்பில் இவர் இயக்கிய வீரம் திரைப்படமும் வெற்றித் திரைப்படமாக அமைந்தது. பின்னர் இவர் மீண்டும் நடிகர் அஜித் குமார் உடன் இணைந்து பணியாற்றிய வேதாளம் திரைப்படமானது, 2015 ஆம் ஆண்டு தீபாவளி அன்று வெளியானது. மூன்றாவது முறையாக அஜித்குமார் மற்றும் சிவா கூட்டணியில் உருவான விவேகம் திரைப்படம் கலவையான விமர்சனம் பெற்றபோதிலும் வணிக ரீதியில் வெற்றி பெற்றது.
# சிவா (இயக்குநர்)

## திரைப்பட விபரம்

### இயக்கிய திரைப்படங்கள்

| ஆண்டு | திரைப்படம் | மொழி | நடிகர்கள் | இசை | ஒளிப்பதிவு | குறிப்புகள் |
| --- | --- | --- | --- | --- | --- | --- |
| 2008 | *சவுர்யம்* | தெலுங்கு | கோபிசந்த், அனுஷ்கா | மணிசர்மா | வெற்றி |  |
| 2009 | *சங்கம்* | தெலுங்கு | கோபிசந்த், திரிசா | தமன் | வெற்றி |  |
| 2011 | *சிறுத்தை* | தமிழ் | கார்த்தி, தமன்னா | வித்தியாசாகர் | வேல்ராஜ் |  |
| 2012 | *தராவு* | தெலுங்கு | ரவி தேஜா, டாப்சி பன்னு, பிரபு | விஜய் ஆண்டனி | வெற்றி |  |
| 2014 | *வீரம்* | தமிழ் | அஜித் குமார், தமன்னா | தேவி ஸ்ரீ பிரசாத் | வெற்றி |  |
| 2015 | *வேதாளம்* | தமிழ் | அஜித் குமார், சுருதி ஹாசன்,லட்சுமி மேனன் | அனிருத் ரவிச்சந்திரன் | வெற்றி |  |
| 2017 | *விவேகம்* | தமிழ் | அஜித் குமார், காஜல் அகர்வால், அக்சரா ஹாசன் | அனிருத் ரவிச்சந்திரன் | வெற்றி |  |
| 2018 | *விசுவாசம்* | தமிழ் | அஜித் குமார் | இமான் | வெற்றி | } |